שרה קרנסון

שרה קרנסון (17 ביוני 1916 - 30 באוקטובר 2015) הייתה מתאמת עבודה דרום אפריקאית ופעילה נגד אפרטהייד.

 ראשית חייה 
שרה רובין נולדה ב-1916 ביוהנסבורג, בתם של המהגרים היהודים ממזרח אירופה זליק רובין (חייט) ואנה רובין. הוריה היו ממייסדי המפלגה הקומוניסטית בדרום אפריקה , ורובין הצעירה הצטרפה לליגה הקומוניסטית הצעירה כנערה."Sarah Carneson" South African History Online (2011).

 קריירה 
רובין עבדה במשרדי המפלגה הקומוניסטית ביוהנסבורג, והייתה חברה ב"ליגה נגד פשיזם ומלחמה". היא לימדה שיעורי אוריינות לעובדים, ועבדה בחנות הספרים של המפלגה ביוהנסבורג. מ-1936 עד 1940, הייתה מעורבת בארגון ותיאום עבודה, עם עובדי טבק ועובדי סוכר בדרבן. ב-1945 היא הפכה למזכירה הכללית של איגוד הרכבות והנמלים של דרום אפריקה, שבסיסו בקייפטאון.Shaun de Waal, "Sarah Carneson: A lifetime dedicated to SA's freedom struggle" Mail & Guardian (15 November 2015).

על שרה ובעלה נאסרה ההשתתפות בהתכנסויות ציבוריות תחת חוק דיכוי הקומוניזם משנת 1950. המשך מעורבותו של בעלה, פרד, במפלגה הקומוניסטית הביא למעצרו ולמשפטו ב-1956. ב-1960 גם שרה קרנסון נעצרה ושוחררה עם תנאי להישאר בקייפטאון תחת השגחה. פרד נכלא ב-1965, ושרה עזבה את דרום אפריקה לאנגליה ב-1968. באנגליה, היא המשיכה לעבוד עבור האיגודים המקצועיים, ובעיתון Morning Star . בני הזוג קרנסון התאחדו מחדש ב-1972 בלונדון וחזרו לדרום אפריקה בשנת 1991."Liberation Hero and Ex-Star Worker Sarah Carneson Dies" People's Daily Morning Star (6 November 2015).

 חיים אישיים 
שרה רובין נישאה לפרד קרנסון ב-1943, בזמן שהיה עדיין בשירות פעיל במלחמת העולם השנייה. נולדו להם שלושה ילדים, לין, ג'ון ורות. שרה התאלמנה בשנת 2000.Denis Herbstein, "Fred Carneson" The Guardian (18 September 2000). שרה עצמה נפטרה ב-2015, בגיל 99, ב- מיוזנברג, קייפטאון.Chris Barron, "Obituary: Sarah Carneson, feisty communist harassed and exiled for her beliefs" Sunday Times (8 November 2015). אירוע זיכרון לאומי נערך בקייפטאון לזכרה, ובו השתתפו מנהיגי המפלגה הקומוניסטית הדרום אפריקאית, הקונגרס הלאומי האפריקאי וה-Congress of South African Trade Unions.Carla Bernardo, "SACP’s Sarah Carneson remembered" IOL (5 December 2015).

בתם לין פרסמה ביוגרפיה של בני הזוג קרנסון: אדום בקשת: החיים והזמנים של פרד ושרה קרנסון (2011).Lynn Carneson, Red in the Rainbow: The Life and Times of Fred and Sarah Carneson (Random House 2011).  בנוסף, נערכה תערוכה על בני הזוג קרנסון, גם היא בשם "אדום בקשת", במוזיאון "בית העבדים" בקייפטאון בשנת 2015."RIP Sarah Carneson" Iziko Museums of South Africa (3 November 2015).

 קישורים חיצוניים 

קטגוריה:פעילות חברתיות
קטגוריה:נשים דרום אפריקאיות
קטגוריה:יהודים דרום אפריקאים
קטגוריה:ילידות 1916
קטגוריה:דרום אפריקאים שנולדו ב-1916
קטגוריה:נפטרות ב-2015
קטגוריה:נפטרים ב-2015